COMUNICARE A COMISIEI CĂTRE PARLAMENTUL EUROPEAN ȘI CONSILIU INSTRUMENTUL DE ASISTENȚĂ PENTRU PREADERARE (IPA) CADRUL FINANCIAR INDICATIV MULTIANUAL REVIZUIT PENTRU 2013 /* COM/2012/0581 final */





COMUNICARE A COMISIEI CĂTRE PARLAMENTUL EUROPEAN ȘI CONSILIU INSTRUMENTUL DE ASISTENȚĂ PENTRU PREADERARE (IPA) CADRUL FINANCIAR INDICATIV MULTIANUAL REVIZUIT PENTRU 2013 Introducere Cadrul financiar indicativ multianual (CFIM) pentru Instrumentul de asistență pentru preaderare (IPA) are ca obiectiv furnizarea de informații privind defalcarea indicativă a pachetului financiar global al IPA, propusă de Comisie în conformitate cu articolul 5 din Regulamentul (CE) nr. 1085/2006 (Regulamentul IPA)[1]. Acesta face legătura între cadrul politic din pachetul pentru extindere și procesul bugetar. Documentele indicative de planificare multianuală (DIPM), care sunt întocmite pentru fiecare țară beneficiară, pentru programul cu beneficiari multipli și pentru componenta privind cooperarea transfrontalieră, prin intermediul cărora se acordă asistența pentru preaderare, țin seama de defalcarea indicativă propusă în CFIM. CFIM se bazează pe un ciclu trienal continuu de programare. De regulă, în ultimul trimestru al anului N-2 se prezintă un CFIM pentru anii N, N+1 și N+2 în cadrul pachetului pentru extindere, reprezentând o propunere de traducere în termeni financiari a priorităților politice prevăzute în pachetul menționat anterior, ținând seama de cadrul financiar. Întrucât 2013 este ultimul exercițiu bugetar al IPA, prezentul CFIM acoperă numai schimbările prevăzute pentru anul respectiv, indică modul în care este repartizat pachetul financiar pentru asistența de preaderare pe țări și componente pentru 2013 și indică, de asemenea, pachetul financiar pentru programele cu beneficiari multipli, precum și cheltuielile de sprijin. Ca și în exercițiile financiare anterioare, CFIM este publicat pe baza statutului actual al țărilor în cauză. Ca atare, cadrul reflectă schimbarea statutului Serbiei, care a devenit țară candidată în februarie 2012[2], precum și data estimată de aderare a Croației, prevăzută pentru 1 iulie 2013. Prioritățile politice globale ale preaderării sunt prevăzute în parteneriatele europene și de aderare, în rapoartele anuale privind progresele realizate și în documentul de strategie de aderare, care sunt incluse în pachetul de extindere prezentat în fiecare toamnă Parlamentului European și Consiliului. Programarea financiară strategică 1. Alocarea fondurilor între țări Punctul de plecare pentru alocările din 2007 a fost un angajament al Comisiei de asigurare a faptului că nicio țară beneficiară nu va primi în 2007 mai puțin decât a primit în 2006 și, în plus, Albania și Bosnia și Herțegovina nu vor primi mai puțin decât media anuală a finanțării pe care a primit-o fiecare în perioada 2004-2006. Acest ultim aspect reflectă faptul că finanțarea pentru aceste țări a fost concentrată la începutul perioadei, în 2004. Cifrele pentru 2008 și anii ulteriori au fost calculate pe baza alocărilor pe cap de locuitor citate în trecut ca indicator indirect al necesităților și impactului. În raport cu acest indicator, nivelurile pe cap de locuitor pentru fiecare țară potențial candidată din Balcanii de Vest au crescut în perioada aferentă cadrului financiar actual, depășind media de 23 EUR pe cap de locuitor (valoare exprimată în prețurile din 2004) primită în perioada 2004-2006, în cadrul CARDS[3]. Defalcarea globală a fondurilor între țări a fost respectată, cu excepția Kosovo[4], care a primit o finanțare IPA mai mare. În 2008, autoritatea bugetară a acordat 60 de milioane EUR ca parte a unei mobilizări mai ample de noi fonduri de sprijinire a stabilității și dezvoltării Kosovo. Această sumă a fost suplimentată cu un transfer de 60 de milioane EUR provenind din creditele pentru asistență macrofinanciară neutilizate. În 2009, a fost angajată o sumă suplimentară de 40 de milioane EUR ca urmare a Conferinței donatorilor, desfășurată în iulie 2008. Pentru Croația și Fosta Republică Iugoslavă a Macedoniei se alocă peste 30 EUR pe cap de locuitor (valoare exprimată în prețurile din 2004). Acest nivel este menținut pe parcursul acestei perioade pentru Croația. Având în vedere aderarea preconizată a acesteia la 1 iulie 2013, alocarea pe 2013 pentru Croația în cadrul IPA se va reduce la jumătate din sumele prevăzute inițial pentru exercițiul financiar respectiv, cu excepția componentei „Dezvoltare rurală” în cazul căreia întreaga alocare pe 2013 va fi menținută la nivelul prevăzut inițial. Pentru Fosta Republică Iugoslavă a Macedoniei, finanțarea calculată pe cap de locuitor continuă să crească, reflectând nivelul minim de finanțare necesar pentru o funcționare corespunzătoare a administrației, indiferent de mărimea țării. Pentru Muntenegru, nivelurile de finanțare pe cap de locuitor sunt mai ridicate decât pentru celelalte țări, reflectând nivelul minim de finanțare necesar pentru o funcționare corespunzătoare a administrației, indiferent de mărimea țării. Pentru Turcia, ținând seama de mărimea și capacitatea de absorbție a țării, există o creștere treptată a nivelului asistenței pe cap de locuitor pentru perioada 2007-2013. În ceea ce privește Islanda, datorită gradului său de aliniere la legislația UE prin intermediul Acordului privind Spațiul Economic European și nivelului său de dezvoltare economică și socială, această țară reprezintă o excepție printre țările candidate. De aceea, s-a convenit ca această țară să primească asistență IPA numai în cadrul componentei I, gestionate de Comisie. Finanțarea acoperă trei ani și a început în 2011. 2. Alocarea între componente Finanțarea în cadrul IPA are loc prin intermediul următoarelor cinci componente: I – Asistență pentru tranziție și consolidare a instituțiilor; II – Cooperare transfrontalieră; III – Dezvoltare regională; IV – Dezvoltarea resurselor umane și V – Dezvoltare rurală. Componenta I, „Asistență pentru tranziție și consolidarea instituțiilor”, acoperă toate acțiunile de consolidare instituțională și investițiile legate de acquis, ajută țările beneficiare să își consolideze capacitatea administrativă și judiciară și abordează, în funcție de priorități, măsurile de cooperare care nu sunt vizate în mod explicit de celelalte componente. Componenta II, „Cooperare transfrontalieră”, sprijină activitățile transfrontaliere dintre țările beneficiare, precum și cele dintre țările beneficiare și statele membre. Aceasta acoperă, de asemenea, participarea țărilor care beneficiază de IPA la Fondul European de Dezvoltare Regională (FEDER), la programele de cooperare transnațională în cadrul obiectivului de cooperare teritorială al fondurilor structurale și la programele în favoarea bazinelor maritime în temeiul Instrumentului european de vecinătate și parteneriat (IEVP), după caz. Componentele III – V sunt accesibile numai țărilor candidate și vizează pregătirea acestor țări pentru programarea, implementarea și gestionarea fondurilor structurale, de coeziune și pentru dezvoltarea rurală în momentul aderării, prin apropierea, în cea mai mare măsură posibilă, a metodelor de implementare a acestor fonduri în cadrul normelor de asistență externă. În special, componenta III, „Dezvoltare regională”, urmărește replicarea, în cea mai mare măsură posibilă, a Fondului European de Dezvoltare Regională și a Fondului de coeziune. Componenta IV, „Dezvoltarea resurselor umane”, pregătește țările candidate pentru punerea în aplicare a Fondului social european, în cadrul Strategiei europene pentru ocuparea forței de muncă. Componenta V, „Dezvoltare rurală”, oferă sprijin țărilor candidate pentru pregătirea programelor de dezvoltare rurală care beneficiază de finanțare europeană după data aderării, prin punerea în aplicare a asistenței de preaderare prin intermediul unor sisteme care sunt cât mai apropiate de cele necesare după aderare. La determinarea alocărilor între componente, s-a ținut seama în mod corespunzător de gradul de pregătire al sistemelor de gestionare descentralizate necesare punerii în aplicare a componentelor III, IV și V în țările candidate actuale, precum și de necesitatea de a face ca finanțarea din cadrul componentei II, care se referă la cooperarea transfrontalieră cu statele membre, să corespundă finanțării echivalente acordate Fondului European de Dezvoltare Regională (FEDER) în cadrul rubricii 1b din buget. 3. Alte alocări Cheltuieli de sprijin Acest pachet financiar acoperă costurile administrative direct legate de punerea în aplicare a IPA. Alocările pentru programele cu beneficiari multipli Programele cu beneficiari multipli din cadrul componentei I sunt destinate să completeze programele naționale și să consolideze relațiile multilaterale în Balcanii de Vest și Turcia. Strategia pune accentul pe domeniile considerate cruciale pentru integrarea europeană și pentru stabilitatea în regiune, precum și pe aspectele care necesită cooperare între state. Programele cu impact regional și/sau cele care beneficiază de economii de scară sau de gamă, dacă sunt puse în aplicare în mod orizontal la nivelul mai multor țări beneficiare, sunt finanțate din acest pachet financiar. Programele cu beneficiari multipli sprijină, inter alia, Școala regională de administrație publică, Acordul central european de comerț liber (CEFTA), Consiliul de Cooperare Regională (CCR), lupta împotriva criminalității organizate, bursele ERASMUS și învățământul superior. Aceste programe oferă, de asemenea, o bază Facilității pentru societatea civilă, care îmbină sprijinul acordat atât în temeiul programelor IPA cu beneficiari multipli, cât și în temeiul programelor naționale. Consolidarea instituțională pentru Balcanii de Vest, Turcia și Islanda este finanțată prin intermediul instrumentului TAIEX și sunt făcute alocări pentru auditarea și evaluarea programelor regionale și naționale, precum și pentru activități de informare și comunicare. Nevoile de investiții pentru IMM-uri, eficiența energetică și dezvoltarea infrastructurii, acoperite în strânsă colaborare cu Banca Europeană de Investiții și cu alte instituții financiare internaționale, vor fi în continuare finanțate în mare parte din alocarea regională și orizontală. Acest sprijin va fi coordonat în temeiul cadrului de investiții pentru Balcanii de Vest, instituit la sfârșitul anului 2009 pentru a consolida coordonarea și cooperarea între donori și instituțiile financiare internaționale implicate activ în Balcanii de Vest. Începând cu 2010, o parte a componentei II, și anume Participarea țărilor la programele de cooperare transnaționale „Mediterana” și „Europa de Sud-Est” din cadrul FEDER, este, de asemenea, pusă în aplicare pe bază de proiecte cu beneficiari multipli pentru o mai mare simplificare. Prezentarea cifrelor Tabelul următor conține cifrele de mai sus în prețuri curente și în euro. Tabelul indică alocările pe țări și pe componente, precum și alocările pentru programele cu beneficiari multipli și pentru cheltuielile de sprijin pentru exercițiul 2013, în conformitate cu proiectul de buget pe 2013. Din motive de claritate, sunt incluse și cifrele finale privind angajamentele pentru exercițiile financiare anterioare, precum și cifrele actualizate pentru 2012. Cadrul financiar indicativ multianual revizuit: defalcarea pachetului financiar aferent instrumentului de asistență pentru preaderare pentru perioada 2013 în alocări pe țări și pe componente Țara/Componenta || 2007 || 2008 || 2009 || 2010 || 2011 || 2012 || 2013 Țările candidate CROAȚIA Asistență pentru tranziție și consolidare a instituțiilor || 49 611 775 || 45 374 274 || 45 601 430 || 39 483 458 || 39 959 128 || 39 969 161 || 17 437 970 Cooperare transfrontalieră || 9 688 225 || 14 725 726 || 15 898 570 || 15 601 136 || 15 869 158 || 16 442 542 || 9 749 192 Dezvoltare regională || 45 050 000 || 47 600 000 || 49 700 000 || 56 800 000 || 58 200 000 || 57 453 890 || 30 088 235 Dezvoltarea resurselor umane || 11 377 000 || 12 700 000 || 14 200 000 || 15 700 000 || 16 000 000 || 15 899 000 || 8 546 000 Dezvoltare rurală || 25 500 000 || 25 600 000 || 25 800 000 || 26 000 000 || 26 500 000 || 25 820 793 || 27 700 000 TOTAL || 141 227 000 || 146 000 000 || 151 200 000 || 153 584 594 || 156 528 286 || 155 585 386 || 93 521 397[5] || || || || || || || FOSTA REPUBLICĂ IUGOSLAVĂ A MACEDONIEI Asistență pentru tranziție și consolidare a instituțiilor || 41 641 613 || 41 122 001 || 39 310 500 || 36 917 068 || 29 403 410 || 28 659 161 || 27 058 357 Cooperare transfrontalieră || 4 158 387 || 4 077 999 || 4 371 501 || 4 467 526 || 4 524 876 || 3 583 373 || 5 093 041 Dezvoltare regională || 7 400 000 || 12 300 000 || 20 800 000 || 29 400 000 || 39 300 000 || 40 949 983 || 50 276 471 Dezvoltarea resurselor umane || 3 200 000 || 6 000 000 || 7 100 000 || 8 400 000 || 8 800 000 || 10 288 000 || 10 636 000 Dezvoltare rurală || 2 100 000 || 6 700 000 || 10 200 000 || 12 500 000 || 16 000 000 || 17 991 604 || 20 157 737 TOTAL || 58 500 000 || 70 200 000 || 81 782 001 || 91 684 594 || 98 028 286 || 101 472 121 || 113 221 606 || || || || || || || ISLANDA Asistență pentru tranziție și consolidare a instituțiilor || || || || || 12 000 000 || 11 997 400 || 5 810 415 TOTAL || || || || || 12 000 000 || 11 997 400 || 5 810 415 || || || || || || || MUNTENEGRU Asistență pentru tranziție și consolidare a instituțiilor || 27 490 504 || 28 112 552 || 29 832 179[6] || 29 838 823 || 29 843 599 || 16 346 471 || 5 073 420 Cooperare transfrontalieră || 3 909 496 || 4 487 448 || 4 667 821 || 3 682 690 || 4 310 344 || 4 588 551 || 4 668 687 Dezvoltare regională || || || || || || 7 982 738 || 14 752 941 Dezvoltarea resurselor umane || || || || || || 2 775 000 || 2 808 000 Dezvoltare rurală || || || || || || 3 258 308[7] || 7 285 467 TOTAL || 31 400 000 || 32 600 000 || 34 500 000 || 33 521 513 || 34 153 943 || 34 951 068 || 34 588 515 || || || || || || || SERBIA Asistență pentru tranziție și consolidare a instituțiilor || 181 496 352 || 179 441 314 || 182 551 643 || 186 206 679 || 190 556 810 || 190 600 995 || 196 683 533 Cooperare transfrontalieră || 8 203 648 || 11 458 686 || 12 248 357 || 11 751 753 || 11 322 790 || 11 497 244 || 11 630 694 Dezvoltare regională || || || || || || || Dezvoltarea resurselor umane || || || || || || || Dezvoltare rurală || || || || || || || TOTAL || 189 700 000 || 190 900 000 || 194 800 000 || 197 958 432 || 201 879 600 || 202 098 239 || 208 314 227 TURCIA Asistență pentru tranziție și consolidare a instituțiilor || 256 702 720 || 256 125 297 || 239 550 810 || 217 809 826 || 231 268 023 || 227 499 161 || 238 500 014 Cooperare transfrontalieră || 2 097 280 || 2 874 709 || 3 049 190 || 3 090 174 || 5 131 977 || 2 174 617 || 2 218 109 Dezvoltare regională || 167 500 000 || 173 800 000 || 182 700 000 || 238 100 000 || 293 400 000 || 356 066 389 || 366 882 353 Dezvoltarea resurselor umane || 50 200 000 || 52 900 000 || 55 600 000 || 63 400 000 || 77 600 000 || 83 188 000 || 91 167 077 Dezvoltare rurală || 20 700 000 || 53 000 000 || 85 500 000 || 131 300 000 || 172 500 000 || 187 387 295 || 204 184 796 TOTAL || 497 200 000 || 538 700 006 || 566 400 000 || 653 700 000 || 779 900 000 || 856 315 462 || 902 952 349 Țări potențial candidate ALBANIA Asistență pentru tranziție și consolidare a instituțiilor || 54 318 790 || 65 237 756[8] || 71 360 000 || 84 200 000[9] || 84 301 650 || 85 140 996 || 84 682 966 Cooperare transfrontalieră || 6 681 210 || 8 582 244 || 9 822 921 || 9 973 173 || 10 126 636 || 9 433 169 || 10 666 232 TOTAL || 61 000 000 || 73 820 000 || 81 182 921 || 94 173 173 || 94 428 286 || 94 574 165 || 95 349 198 BOSNIA ȘI HERȚEGOVINA Asistență pentru tranziție și consolidare a instituțiilor || 58 136 394 || 69 854 783 || 83 900 000 || 100 688 099 || 102 681 861 || 102 670 996 || 103 493 402 Cooperare transfrontalieră || 3 963 606 || 4 945 217 || 5 207 746 || 4 696 495 || 4 746 425 || 5 197 353 || 5 342 041 TOTAL || 62 100 000 || 74 800 000 || 89 107 746 || 105 384 594 || 107 428 286 || 107 868 349 || 108 835 443 || || || || || || || KOSOVO Asistență pentru tranziție și consolidare a instituțiilor || 68 300 000 || 184 700 000 || 106 100 000 || 66 100 000 || 66 900 000 || 67 000 144 || 68 477 942 Cooperare transfrontalieră || 0 || 0 || 0 || 1 200 000 || 1 800 000 || 1 800 000 || 2 987 731 TOTAL || 68 300 000 || 184 700 000 || 106 100 000 || 67 300 000 || 68 700 000 || 68 800 144 || 71 465 673 TOTAL PROGRAME PE ȚARĂ || 1 109 427 000 || 1 311 720 006 || 1 305 072 668 || 1 397 306 900 || 1 553 046 687 || 1 633 662 334 || 1 634 058 823 PROGRAME CU BENEFICIARI MULTIPLI Asistență pentru tranziție și consolidare a instituțiilor || 129 571 000[10] || 137 736 644[11] || 188 867 536[12] || 141 706 551[13] || 187 860 605[14] || 207 031 122[15] || 171 226 015 Cooperare transfrontalieră || 0 || 0 || 0 || 4 921 679 || 5 293 313 || 5 672 378 || 6 059 026 CHELTUIELI DE SPRIJIN || 44 793 000 || 51 950 000 || 47 648 000 || 47 393 000 || 52 183 900 || 52 747 050 || 53 302 924 TOTAL GENERAL || 1 263 200 000 || 1 501 406 650 || 1 541 588 204 || 1 591 328 130 || 1 798 384 505 || 1 899 112 884 || 1 864 646 788 Cifrele sunt exprimate în EUR în prețurile curente. [1] JO L 201, 31.7.2006, p. 82-93. [2] Deschiderea componentelor III, IV și V pentru Serbia depinde de adoptarea de către Consiliu și Parlamentul European a modificării la Regulamentul nr. 1085/2006, astfel cum a fost propusă de Comisie [COM(2012) 329 din 20 iunie 2012]. [3] Un precursor al IPA în regiune – Asistență comunitară pentru reconstrucție, dezvoltare și stabilizare - în perioada 2000 – 2006. [4] Această desemnare nu aduce atingere pozițiilor privind statutul și este conformă RCSONU 1244/1999 și Avizului CIJ privind declarația de independență a Kosovo. [5] 50 % din alocarea inițială pentru 2013 în cadrul componentelor I - IV și 100 % din alocarea inițială aferentă anului respectiv pentru componenta V. [6] Include fonduri suplimentare în valoare de 1,2 milioane EUR recuperate din programele anterioare. [7] Procedura de transferare a acestor fonduri din componenta „Dezvoltare rurală” către componenta „Asistență pentru tranziție și consolidare a instituțiilor” a fost inițiată. [8] Include fonduri suplimentare în valoare de 3,12 milioane EUR recuperate din programele anterioare. [9] Include fonduri suplimentare în valoare de 1,5 milioane EUR recuperate din programele anterioare. [10] Include fonduri suplimentare în valoare de 20,6 milioane EUR recuperate din programele anterioare. [11] Include fonduri suplimentare în valoare de 2 milioane EUR recuperate din programele anterioare. [12] Include fonduri suplimentare în valoare de 22,8 milioane EUR recuperate din programele anterioare. [13] Această sumă include o reducere de 29 de milioane EUR pentru facilitatea de securitate alimentară, care va fi rambursată în 2011 (14 milioane EUR), 2012 (6 milioane EUR) și 2013 (9 milioane EUR). Fondurile rambursate în acești ani vor fi utilizate pentru alocarea destinată Islandei. Suma cuprinde și fonduri suplimentare în valoare de 2,7 milioane EUR recuperate din programele anterioare. [14] Include fonduri suplimentare în valoare de 1,6 milioane EUR recuperate din programele anterioare. [15] Include fonduri suplimentare în valoare de 32,1 milioane EUR recuperate din programele anterioare.